Juis daarom gaan Die Briels se optrede by Houtstok 'n gedenkwaardige en geskiedkundige gebeurtenis wees, want dit gaan die eerste keer in Suid-Afrika wees dat uiteenlopende kunstenaars wat tog op 'n besondere manier met mekaar verband het, saam optree.
Die grootste platemaatskappy in Suid-Afrika, Gallo, gaan die hele Houtstok-fees opneem. Die hoogtepunte sal later vanjaar op 'n langspeler uitgereik word. Die SAUK se argiewe gaan ook die hele fees opneem vir bewaring.
Mnr. Francois Bester, organiseerder van dié Afrikaanse rockfees, het gister gesê die uitstel is genoodsaak deur die verwarring oor of die fees wel gaan plaasvind of nie. Van die kunstenaars wat sou opgetree het, het ander reëlings getref toe dit begin lyk het of die fees nie meer gaan plaasvind nie.
"Volgens die organiseerders sal die klem egter vanjaar nie op Afrikaanse musiek val nie, maar wel op Suid-Afrikaanse gehaltemusiek oor die breë spektrum." - Beeldargief